Գուրգեն Շատվորյան

Գուրգեն Իսահակի Շատվորյան (), դասական ոճի խորհրդային ըմբիշ, ԽՍՀՄ սպորտի վաստակավոր վարպետ (1953)։

Միջնակարգ կրթությունը ստացել է ծննդավայրի հայկական դպրոցում, այնուհետև ավարտել Սևաստոպոլի Նախիմովի անվան Սևծովյան բարձրագույն ուսումնարանը (1941), որպես մոտորանավակի հրամանատար մասնակցել Հայրենական մեծ պատերազմին, ծանր վիրավորվել, կոնտուզիա ստացել։ Պատերազմից հետո վերսկսել է ընբշամարտի մարզումները, մասնակցել մրցումների, դարձել ԽՍՀՄ (1950, 1952) և աշխարհի (1953) չեմպիոն։ Պարգևատրվել է Կարմիր աստղի շքանշանով։

1954 թվականին ավարտել է իր մարզական մրցելույթները։ Հետագայում դարձել է Ռոստովի Ֆիզկուլտուրայի տան տնօրեն։ Կյանքի վերջին տարիներին եղել է «Ռոստսելմաշ» գործարանի մարզական ակումբին առընթեր մանկապատանեկան մարզադպրոցի ստեղծման նախաձեռնողներից մեկը և դրա առաջին տնօրենը։ Նրա եռանդուն մասնակցությամբ է հիմնադրվել Դոնի Ռոստով քաղաքի «Հերկուլես» մարզահամալիրը։

Հիշատակ 
 Գուրգեն Շատվորյանի մահից հետո՝ 1975 թվականին, նրա անունով է կոչվել նրա հիմնադրած մանկապատանեկան մարզադպրոցը։
 Դոնի Ռոստովում բազմիցս անց է կացվել հունահռոմեական ըմբշամարտի մրցաշար՝ նվիրված Գուրգեն Շատվորյանի հիշատակին։
 Այն տան պատին, որտեղ երկար տարիներ ապրել է Գ. Շատվորյանը, տեղադրվել է համապատասխան հուշատախտակ։

Ծանոթագրություններ

Արտաքին հղումներ 
 
 Биография на сайте Энциклопедии фонда "Хайазг" 
 Гурген Шатворян на сайте Спортивный некрополь
 Победные схватки первых чемпионов  
 Семь футов под килем

Աղբյուրներ 
 Звёзды спорта (գիրք)
 

 

Հայ ըմբշամարտիկներ
1919 ծնունդներ
Ապրիլի 13 ծնունդներ
Դոնի Ռոստով քաղաքում ծնվածներ
1975 մահեր
Նոյեմբերի 30 մահեր
Դոնի Ռոստով քաղաքում մահացածներ
Երկրորդ համաշխարհային պատերազմին մասնակցած հայեր